CELEX: 32008R0820
Language: mt
Date: 2008-08-08 00:00:00
Title: Regolament tal-Kummissjoni (KE) Nru 820/2008 tat- 8 ta’ Awwissu 2008 li jistipula miżuri għall-implimentazzjoni ta’ l-istandards bażiċi komuni dwar is-sigurtà fl-avjazzjoni Test b’relevanza għaż-ŻEE

19.8.2008   
            
            
               MT
            
            
               Il-Ġurnal Uffiċjali ta’ l-Unjoni Ewropea
            
            
               L 221/8
            
         REGOLAMENT TAL-KUMMISSJONI (KE) Nru 820/2008
   tat-8 ta’ Awwissu 2008
   li jistipula miżuri għall-implimentazzjoni ta’ l-istandards bażiċi komuni dwar is-sigurtà fl-avjazzjoni
   (Test b’relevanza għaż-ŻEE)
   IL-KUMMISSJONI TAL-KOMUNITAJIET EWROPEJ,
   Wara li kkunsidrat it-Trattat li jistabbilixxi l-Komunità Ewropea,
   Wara li kkunsidrat ir-Regolament (KE) Nru 2320/2002 tal-Parlament Ewropew u tal-Kunsill tas-16 ta’ Diċembru 2002 li jistabbilixxi regoli komuni fil-qasam tas-sigurtà fl-avjazzjoni ċivili (1), u b’mod partikolari l-Artikolu 4(2) tiegħu,
   Billi:
   
               (1)
            
            
               Skond l-Artikolu 4(2) tar-Regolament (KE) Nru 2320/2002, il-Kummissjoni għandha l-obbligu li, meta meħtieġ, tadotta miżuri għall-implimentazzjoni ta’ l-istandards bażiċi komuni tas-sigurtà fl-avjazzjoni fil-Komunità kollha. Ir-Regolament tal-Kummissjoni (KE) Nru 622/2003 ta’ l-4 ta’ April 2003 li jistabbilixxi l-miżuri sabiex jiġu implimentati l-istandards bażiċi komuni dwar is-sigurtà fl-avjazzjoni (2) kien l-ewwel att li jistabbilixxi miżuri bħal dawn.
            
         
               (2)
            
            
               Ir-Regolament (KE) Nru 622/2003 kien emendat 14-il darba mill-adozzjoni tiegħu. Għal finijiet ta’ ċarezza u razzjonalità, huwa f’loku li l-emendi kollha jkunu kkonsolidati f’Regolament ġdid.
            
         
               (3)
            
            
               L-Artikolu 8(1) tar-Regolament (KE) Nru 2320/2002 jipprovdi li l-miżuri ta’ implimentazzjoni adottati mill-Kummissjoni skond l-Artikolu 4(2) ta’ dak ir-Regolament għandhom ikunu sigrieti u ma għandhomx ikunu ppubblikati meta jirrigwardaw kriterji ta’ prestazzjoni u testijiet għall-approvazzjoni ta’ tagħmir, proċeduri dettaljati dwar informazzjoni sensittiva jew kriterji dettaljati għall-eżenzjoni minn miżuri ta’ sigurtà. Barra minn hekk, l-Artikolu 3 tar-Regolament (KE) Nru 622/2003 jipprovdi li l-miżuri ta’ implimentazzjoni stipulati fl-Anness għalih għandhom ikunu sigrieti, ma għandhomx ikunu ppubblikati u għandhom jitqiegħdu biss għad-dispożizzjoni ta’ persuni bl-awtorizzazzjoni dovuta minn Stat Membru jew mill-Kummissjoni. Emendi sussegwenti għar-Regolament (KE) Nru 622/2003 stipulaw li din id-dispożizzjoni għandha tapplika għal emendi tali.
            
         
               (4)
            
            
               Biex ittejjeb it-trasparenza tal-miżuri ta’ implimentazzjoni li adottathom sallum skond l-Artikolu 4(2) tar-Regolament (KE) Nru 2320/2002, il-Kummissjoni rrivediet il-miżuri fl-Anness għar-Regolament (KE) Nru 622/2003, kif emendat suċċessivament, fid-dawl tal-kriterji stipulati fl-Artikolu 8(1) tar-Regolament (KE) Nru 2320/2002. Ir-reviżjoni wriet li bosta minn dawk il-miżuri ma għandhomx għalfejn jibqgħu sigrieti, u li għaldaqstant għandhom ikunu ppubblikati fil-Ġurnal Uffiċjali ta’ l-Unjoni Ewropea.
            
         
               (5)
            
            
               Madankollu, jibqa’ essenzjali li jinżammu sigrieti ċerti miżuri li l-kxif tagħhom jista’ jiffaċilita l-evitar tagħhom u t-twettiq ta’ atti ta’ interferenza illegali. Miżuri bħal dawn jinkludu, b’mod partikolari, ċerti proċeduri dettaljati, u eżenzjonijiet minnhom, rigward it-tgħarbil ta’ vetturi li jidħlu f’żoni ristretti ta’ sigurtà, it-tiftix ta’ l-inġenji ta’ l-ajru u tal-passiġġieri, it-trattament ta’ passiġġieri li jikkawżaw disturb, it-tgħarbil ta’ bagalji ta’ l-istiva mhux akkumpanjati u ta’ bagalji ta’ l-istiva bl-użu ta’ Sistemi għar-Rilevament ta’ l-Isplussivi u l-kontroll tal-merkanzija u l-posta, kif ukoll l-ispeċifikazzjonijiet tekniċi tat-tagħmir ta’ tgħarbil. Dawn il-miżuri għandhom ikunu adottati separatament, permezz ta’ deċiżjoni indirizzata lill-Istati Membri kollha.
            
         
               (6)
            
            
               Fid-dawl ta’ valutazzjoni tar-riskju lokali, għandha tkun permessa distinzjoni bejn ajruporti differenti. Għalhekk, il-Kummissjoni għandha tiġi mgħarrfa bl-ajruporti li huma kkunsidrati li jippreżentaw riskju iżgħar.
            
         
               (7)
            
            
               Għandhom jiġu permessi wkoll miżuri ta’ l-implimentazzjoni li jvarjaw skond it-tip ta’ l-attività tat-titjir. Il-Kummissjoni għandha għalhekk tiġi mgħarrfa meta jiġu applikati miżuri kumpensatorji sabiex jiġu żgurati l-livelli ekwivalenti tas-sigurtà.
            
         
               (8)
            
            
               Il-miżuri pprovduti f’dan ir-Regolament huma skond l-opinjoni tal-Kumitat dwar is-Sigurtà ta’ l-Avjazzjoni Ċivili,
            
         ADOTTAT DAN IR-REGOLAMENT:
   Artikolu 1
   L-għan
   Dan ir-Regolament jistipula miżuri għall-implimentazzjoni u l-adattament tekniku ta’ l-istandards bażiċi komuni li jirrigwardaw is-sigurtà ta’ l-avjazzjoni li għandhom jiddaħħlu fil-programmi nazzjonali tas-sigurtà ta’ l-avjazzjoni ċivili.
   Artikolu 2
   Definizzjonijiet
   Għall-finijiet ta’ dan ir-Regolament, għandhom jgħoddu t-tifsiriet li ġejjin:
   
               —
            
            
               “Programm nazzjonali tas-sigurtà ta’ l-avjazzjoni ċivili” għandu jfisser ir-regolamenti, il-prattiki u l-proċeduri adottati mill-Istati Membri skond l-Artikolu 5 tar-Regolament (KE) Nru 2320/2002, biex jiżguraw is-sigurtà ta’ l-avjazzjoni ċivili fit-territorju tagħhom,
            
         
               —
            
            
               “Awtorità xierqa” għandha tfisser l-awtorità nazzjonali ddeżinjata minn Stat Membru skond l-Artikolu 5(2) tar-Regolament (KE) Nru 2320/2002 biex tkun responsabbli għall-koordinament u l-monitoraġġ ta’ l-implimentazzjoni tal-programm nazzjonali tas-sigurtà ta’ l-avjazzjoni ċivili.
            
         Artikolu 3
   Il-miżuri msemmija fl-Artikolu 1 huma stipulati fl-Anness.
   Artikolu 4
   Metodi u proċessi tekniċi ġodda
   1.   L-Istati Membri jistgħu jippermettu metodu jew proċess tekniku għall-kontrolli tas-sigurtà li jintuża minflok dawk stipulati fl-Anness, bil-kundizzjoni li:
   
               (a)
            
            
               ikun qed jintuża għall-finijiet ta’ l-evalwazzjoni ta’ mod ġdid kif jitwettaq il-kontroll ikkonċernat, u
            
         
               (b)
            
            
               mhuwiex sejjer jaffettwa ħażin il-livell globali ta’ sigurtà li jintlaħaq.
            
         2.   Talanqas erba’ xhur qabel ma jkun ippjanat li jiddaħħal, l-Istat Membru kkonċernat għandu jinforma lill-Kummissjoni bil-miktub dwar il-metodu jew il-proċess li jkun biħsiebu jsegwi, filwaqt li jinkludi valutazzjoni ta’ kif sejjer jiggarantixxi li l-applikazzjoni tal-metodu jew il-proċess il-ġdid sejjer jissodisfa r-rekwiżit tal-punt (b) tal-paragrafu 1. In-notifika għandu jkun fiha wkoll informazzjoni dettaljata dwar il-lokazzjoni(jiet) fejn se jintuża l-metodu jew il-proċess u t-tul previst tal-perjodu ta’ valutazzjoni.
   3.   Jekk il-Kummissjoni lill-Istat Membru tagħtih risposta pożittiva, jew jekk ma tasal l-ebda risposta fi żmien tliet xhur mill-wasla tat-talba bil-miktub, l-Istat Membru jkun jista’ jippermetti li jiddaħħal il-metodu jew il-proċess il-ġdid.
   Jekk il-Kummissjoni ma tkunx sodisfatta li l-metodu jew il-proċess il-ġdid propost jipprovdi biżżejjed garanziji li l-livell globali tas-sigurtà ta’ l-avjazzjoni sejjer jinżamm fil-Komunità, il-Kummissjoni għandha tinforma lill-Istat Membru b’dan fi żmien tliet xhur mill-wasla tan-notifika msemmija fil-paragrafu 2, filwaqt li tispjega t-tħassib tagħha. F’tali ċirkustanza, l-Istat Membru kkonċernat ma għandux jibda bil-metodu jew il-proċess sakemm ma jkunx issodisfa lill-Kummissjoni.
   4.   Il-perjodu massimu ta’ valutazzjoni għal kull metodu jew proċess tekniku għandu jkun 18-il xahar. Il-Kummissjoni tista’ testendi l-perjodu ta’ valutazzjoni b’massimu ta’ 12-il xahar ieħor, bil-kundizzjoni li l-Istat Membru jipprovdi ġustifikazzjoni adegwata għall-estensjoni.
   5.   F’intervalli ta’ mhux aktar minn 6 xhur matul il-perjodu ta’ valutazzjoni, l-awtorità xierqa fl-Istat Membru kkonċernat għandha tagħti lill-Kummisjsoni rapport dwar il-progress li jkun sar fil-valutazzjoni. Il-Kummissjoni għandha tinforma lill-Istati Membri dwar ir-riżultati tar-rapport dwar il-progress.
   6.   L-ebda perjodu ta’ valutazzjoni ma għandu jkun itwal minn 30 xahar.
   Artikolu 5
   Notifika
   L-Istati Membri għandhom jgħarrfu lill-Kummissjoni bil-miktub dwar l-ajruporti kollha li fir-rigward tagħhom ħadu l-opportunità ta’ l-għażla permessa jew taħt il-punt (a) jew il-punt (c) ta’ l-Artikolu 4(3) tar-Regolament (KE) Nru 2320/2002.
   Artikolu 6
   Miżuri kumpensatorji
   L-Istati Membri għandhom jgħarrfu lill-Kummissjoni bil-miktub dwar il-miżuri kumpensatorji li jkunu applikati skond il-punt 4.2 ta’ l-Anness għar-Regolament (KE) Nru 2320/2002.
   Artikolu 7
   Ir-Regolament (KE) Nru 622/2003 huwa rrevokat.
   Artikolu 8
   Dan ir-Regolament għandu jidħol fis-seħħ l-għada tal-pubblikazzjoni tiegħu fil-Ġurnal Uffiċjali ta’ l-Unjoni Ewropea.
   
      Dan ir-Regolament għandu jorbot fl-intier tiegħu u japplika direttament fl-Istati Membri kollha.
      Magħmul fi Brussell, 8 ta’ Awwissu 2008.
      
         
            Għall-Kummissjoni
         
         Antonio TAJANI
         
            Viċi President
         
      
   
   
      (1)  ĠU L 355, 30.12.2002, p. 1. Ir-Regolament kif emendat bir-Regolament (KE) Nru 849/2004 (ĠU L 158, 30.4.2004, p. 1).
   
      (2)  ĠU L 89, 5.4.2003, p. 9. Ir-Regolament kif emendat l-aħħar bir-Regolament (KE) Nru 358/2008 (ĠU L 111, 23.4.2008, p. 5).
   
      ANNESS (1)
      
      1.   DEFINIZZJONIJIET
      Flimkien mad-definizzjonijiet stipulati fl-anness tar-Regolament (KE) Nru 2320/2002, għandhom japplikaw id-definizzjonijiet li ġejjin:
      
                  1.1.
               
               
                  “A.C.A.M.S” tfisser Sistema ta’ Kontroll ta’ l-Aċċess u tal-Monitoraġġ ta’ l-Allarm li għandha tikkontrolla elettronikament l-aċċess għall-bibien, gradi u punti tad-dħul oħra li jwasslu direttament jew indirettament għal żoni ristretti ta’ sigurtà, u li għandha tallarma lill-awtorità rilevanti meta jseħħ dħul mhux awtorizzat;
               
            
                  1.2.
               
               
                  “Utent ta’ ajruport” tfisser kwalunkwe persuna naturali jew ġuridika responsabbli għall-ġarr tal-passiġġieri, posta u/jew merkanzija bl-ajru minn, jew lejn, l-ajruport ikkonċernat, kif definit fl-Artikolu 2 tad-Direttiva tal-Kunsill 96/67/KE (2);
               
            
                  1.3.
               
               
                  “Ground handling” tfisser is-servizzi pprovduti għall-utenti ta’ l-ajruporti fl-ajruporti kif deskritt fl-Anness għad-Direttiva 96/67/KE;
               
            
                  1.4.
               
               
                  “trasportatur ta’ l-ajru” tfisser impriża tat-trasport bl-ajru b’liċenzja valida għall-operat, li tkun attiva f’operazzjonijiet bl-ajru.
               
            
                  1.5.
               
               
                  “Service Panel” tfisser punt estern ta’ aċċess għal inġenju ta’ l-ajru li jintuża għall-forniment ta’ servizzi fuq l-inġenji ta’ l-ajru; punti ta’ dan it-tip jinkludu l-konnessjonijiet fuq l-art ta’ l-ilma, tat-tojlits u ta’ l-elettriku u kompartiemtni oħra tas-servizz li jkollhom panewijiet esterni li jagħlqu bi klipp;
               
            
                  1.6.
               
               
                  “Inġenju ta’ l-ajru li mhux fis-servizz” tfisser inġenju ta’ l-ajru li huwa pparkjat għal perjodu ta’ aktar minn 12-il siegħa jew li mhux taħt biżżejjed sorveljanza biex jinqabdu każijiet ta’ aċċess mhux awtorizzat.
               
            2.   SIGURTÀ FL-AJRUPORT
      2.1.   Rekwiżiti ta’ Ppjanar fl-Ajruport
      L-ebda dispożizzjoni f’dan ir-Regolament.
      2.2.   Kontroll ta’ l-Aċċess
      2.2.1.   Żoni ristretti ta’ sigurtà u Żoni Airside Oħrajn
      
               
                  1.
               
               
                  L-awtorità rilevanti għandha tiżgura li l-aċċess għal żoni ristretti ta’ sigurtà jkun ikkontrollat:
                  Fejn żoni mhux ristretti ta’ sigurtà li jkunu maġenb, u jippermettu aċċess għal, żoni ristretti ta’ sigurtà, għandhom jiġu stabbiliti konfini u kontrolli li jippermettu r-rilevament ta’ aċċess mhux awtorizzat u biex jittieħdu miżuri xierqa.
               
            
               
                  2.
               
               
                  L-awtorità rilevanti li tawtorizza l-aċċess għal żoni ristretti ta’ sigurtà għandha tiżgura li l-istaff kollha b’aċċess għal dawn iż-żoni jeżegwixxi miżuri stretti tal-kontroll ta’ l-aċċess. Dawn il-miżuri għandhom jinkludu:
                  
                              (a)
                           
                           
                              persunal b’identifikazzjoni ta’ l-ajruport għall-aċċess għal żoni ristretti ta’ sigurtà għandhom ikunu familjari mal-forom ta’ identifikazzjoni maħruġa mill-ajruport u dawk approvati iżda li ma jinħarġux mill-ajruport, u fejn dawn ikunu validi għall-aċċess għal żoni ristretti ta’ sigurtà;
                           
                        
                              (b)
                           
                           
                              il-membri tal-persunal għandhom iwaqqfu jew jirrappurtaw lill-awtorità rilevanti l-persuni kollha f’żoni ristretti ta’ sigurtà li ma jurux identifikazzjoni valida;
                           
                        
                              (ċ)
                           
                           
                              il-membri tal-persunal għandhom iwaqqfu jew jirrappurtaw lill-awtorità rilevanti l-vetturi kollha mhux awtorizzati li jaraw f’żoni ristretti ta’ sigurtà.
                           
                        
            
               
                  3.
               
               
                  L-awtorità rilevanti fil-programm nazzjonali tas-sigurtà fl-avjazzjoni ċivili għandha tiżgura li l-karti ta’ l-identifikazzjoni fl-ajruporti li jippermettu l-aċċess għal żoni ristretti ta’ sigurtà jkunu kkontrollati kif ġej:
                  
                              (a)
                           
                           
                              il-karti ta’ l-identità fl-ajruport għandhom jillimitaw l-aċċess tal-persunal għal dawk iż-żoni skond kif meħtieġ għal xogħolhom biss;
                           
                        
                              (b)
                           
                           
                              malli jintemm jew jinbidel l-istatus tax-xogħol ta’ impjegat, il-karta ta’ l-identità tiegħu tiegħu fl-ajruport għandha tintradd lura lill-awtorità ta’ l-ajruport u tinqered;
                           
                        
                              (ċ)
                           
                           
                              id-detentur jeħtieġlu jinforma immedjatament lil min iħaddmu u lill-awtorità li toħroġ il-karta dwar it-telfien jew is-serq tal-karta ta’ identità fl-ajruport. Wara n-notifika il-karta ta’ identità fl-ajruport għandha tiġi invalidata minnufih.
                           
                        
            
               
                  4.
               
               
                  L-awtorità xierqa għandha tiżgura li l-bibien ta’ aċċess li jintużaw għal skopijiet ta’ żbark biss, li jippermettu l-aċċess għar-rampa jew żoni ristretti ta’ sigurtà għandhom jibqgħu miftuħin biss matul il-proċess ta’ żbark.
               
            
               
                  5.
               
               
                  Il-punti ta’ kontroll fejn isir it-tgħarbil tas-sigurtà għandhom jitħarsu minn gwardji jew tagħmir ta’ sorveljanza adegwat, għad-deterrenza u l-prevenzjoni ta’ dgħajfien tas-sigurtà fil-punti ta’ kontroll għas-sigurtà tad-dħul u ħruġ, u biex il-protezzjoni tiġi estiża għall-persunal involut fil-proċess ta’ tgħarbil.
               
            
               
                  6.
               
               
                  Materjali maħżuna f’żoni ristretti tas-sigurtà u f’żoni airside oħra li jintużaw għall-finijiet ta’ l-ipproċessar tal-passiġġieri u tal-bagalji għandhom ikunu protetti, jew ikunu taħt is-sorveljanza l-ħin kollu biex ma jitħalliex li jkun hemm aċċess mhux awtorizzat. Il-materjali mormija għandhom jinqerdu biex ikun żgurat li ma jintużawx minn persuni mhux awtorizzati.
                  Sistemi għall-kontroll tat-tluq u sistemi għaċ-check in fl-ajruporti għandhom ikunu kkontrollati biex ma jitħalliex li jkun hemm aċċess mhux awtorizzat.
                  Iċ-check-in magħmul mill-passiġġier innifsu u alternattivi applikabbli ta’ l-internet għall-użu mill-passiġġieri għandhom jitqiesu bħala aċċess għal tali materjali jew sistemi.
               
            2.2.2.   Żoni tat-Terminal
      Ir-rekwiżiti stipulati fil-punt 2.2.1.6 għandhom japplikaw ukoll għaż-żoni tat-terminal li huma miftuħa għall-pubbliku.
      2.2.3.   Żoni Pubbliċi Oħra
      L-ebda dispożizzjoni f’dan ir-Regolament.
      2.3.   Tgħarbil ta’ staff, oġġetti fuq il-persuna u vetturi
      2.3.1.   Tgħarbil tal-persunal u l-oġġetti ttrasportati
      Il-persunal tas-sigurtà jista jirrifjuta d-dħul f’żona ristretta ta’ sigurtà lil kwalunkwe membru tal-persunal li jkollu fuqu oġġett li jikkawża tħassib.
      2.3.2.   Tgħarbil ta’ vetturi
      
               
                  1.
               
               
                  Il-vetturi għandhom ikunu eżaminati biex ikunu rilevati oġġetti pprojbiti u persuni mhux awtorizzati.
               
            
               
                  2.
               
               
                  Is-sewwieq jew kull okkupant ieħor tal-vettura ma għandux ikun fil-vettura meta jsir l-eżami.
               
            2.3.3.   Proċeduri ta’ sikurezza għall-provvisti ta’ likwidi u boroż li juru kull tbagħbis
      Id-dispożizzjonijiet ġenerali
      
               
                  1.
               
               
                  “Provvisti ta’ likwidi” għandhom jiġu kkunsidrati bħala likwidi għall-bejgħ fi ħwienet li jinstabu jew f’żona airside lil hinn mill-punt fejn jiġu kkontrollati l-karti ta’ l-imbarkazzjoni jew f’żona ristretta ta’ siġurtà, mill-ewwel ilqugħ tagħhom fl-airside sa meta jaslu fil-ħwienet bħal dawn.
               
            
               
                  2.
               
               
                  “Provvisti ta boroż li juru kull tbagħbis” għandhom ikunu kkunsidrati bħala boroż li juru kull tbagħbis li jinsabu f’żona airside lil hinn mill-punt fejn jiġu kkontrollati il-karti ta’ l-imbarkazzjoni, mill-ewwel ilqugħ tagħhom fl-airside sa l-użu finali tagħhom.
               
            Kontrolli tal-provvisti
      L-ebda dispożizzjoni f’dan ir-Regolament.
      Il-fornitur magħruf
      L-ebda dispożizzjoni f’dan ir-Regolament.
      Boroż li juru kull tbagħbis
      
               
                  3.
               
               
                  Il-provvisti ta’ boroż li juru kull tbagħbis għandhom jintbagħtu f’pakketti li juru kull tbagħbis lil ħwienet li jinstabu f’żona airside lil hinn mill-punt fejn jiġu kkontrollati l-karti ta’ l-imbarkazzjoni.
               
            
               
                  4.
               
               
                  Wara li jaslu fi ħwienet bħal dawn u sa l-użu finali tagħhom, il-provvisti ta’ boroż li juru kull tbagħbis għandhom jitħarsu minn intereferenza mhux awtorizzata.
               
            2.4   Sigurtà fiżika u għassa mobbli
      L-ebda dispożizzjoni f’dan ir-Regolament.
      3.   SIGURTÀ TA’ L-INĠENJI TA’ L-AJRU
      3.1.   Tiftix u kontroll ta’ l-inġenji ta’ l-ajru
      It-trasportatur bl-ajru għandu jiżgura li l-persunali jwettaq tiftix u kontrolli ta’ sigurtà fuq l-inġenji ta’ l-ajru jkun familjari mat-tip ta’ inġenju ta’ l-ajru li jkun qed jiġi kkontrollat u li jkun ġie mħarreġ biżżejjed fit-twettiq ta’ attivitajiet bħal dawn.
      3.1.1.   Kontroll tas-sigurtà ta’ l-inġenji ta’ l-ajru
      Malli jitlesta l-kontroll tas-sigurtà fuq inġenju ta’ l-ajru, għandu jinżamm reġistru mit-trasportatur ta’ l-ajru għal 24 siegħa jew kemm iddum it-titjira, skond liema jkun l-itwal.
      3.1.2.   Tiftix tas-sigurtà fuq l-inġenji ta’ l-ajru
      
               
                  1.
               
               
                  Malli titlesta t-tiftixa tas-sigurtà fuq inġenju ta’ l-ajru, għandu jinżamm reġistru mit-trasportatur ta’ l-ajru għal 24 siegħa jew kemm iddum it-titjira, skond liema jkun l-itwal perjodu.
               
            
               
                  2.
               
               
                  Tiftix tas-sigurtà fuq l-inġenji ta’ l-ajru għandu jsir f’kabina ta’ l-inġenju vojta.
               
            3.2.   Protezzjoni ta’ l-inġenju ta’ l-ajru
      It-trasportatur bl-ajru għandu jkun responsabbli għall-istabbiliment tal-protezzjoni ta’ l-inġenji ta’ l-ajru tiegħu.
      4.   PASSIĠĠIERI U BAGALJI TAL-KABINA
      4.1.   Tgħarbil tal-Passiġġieri
      4.1.1.   Oġġetti pprojbiti
      1.   Il-passiġġieri mhumiex permessi jdaħħlu l-oġġetti li ġejjin fiż-żona ristretta tas-sigurtà u fil-kabina ta’ l-ajruplan:
      a)   Pistoli, armi tan-nar u armi
      Kwalunkwe oġġett li jista’, jew li jidher li jista’, jispara projettili jew li jikkawża ġrieħi, inklużi:
      
                  —
               
               
                  L-armi tan-nar kollha (pistoli, revolvers, xkubetti, snieter, eċċ.)
               
            
                  —
               
               
                  Repliki u imitazzjonijiet ta’ armi tan-nar
               
            
                  —
               
               
                  Partijiet komponenti ta’ armi tan-nar, (esklużi t-trombi teleskopiċi ta’ avvistament u għajnuniet għall-mira)
               
            
                  —
               
               
                  Pistoli u xkubetti ta’ l-arja u pistoli tal-pellets
               
            
                  —
               
               
                  Pistoli tas-sinjalar (flares)
               
            
                  —
               
               
                  Pistoli tat-tlielaq
               
            
                  —
               
               
                  L-armi tan-nar tal-logħob kollha
               
            
                  —
               
               
                  Armi tan-nar li jisparaw il-ball bearings
               
            
                  —
               
               
                  Pistoli industrijali tal-boltijiet u ta’ l-imsiemer
               
            
                  —
               
               
                  Balestri
               
            
                  —
               
               
                  Katapulti
               
            
                  —
               
               
                  Ħarpuni u froxxni
               
            
                  —
               
               
                  Tagħmir għall-qtil uman ta’ l-annimali
               
            
                  —
               
               
                  Tagħmir għall-istordiment jew l-ixxukkjar (eż. niggieża elettriċi għall-bhejjem, armi ballistiċi li jwasslu l-enerġija (taser))
               
            
                  —
               
               
                  Lajters f’forma ta’ arma tan-nar
               
            b)   Armi ppuntati bix-xifer jaqta u Oġġetti jaqtgħu
      Oġġetti ppuntati jew b’xafra li jistgħu jikkawżaw ġrieħi, fosthom:
      
                  —
               
               
                  Imnanar u mannaretti
               
            
                  —
               
               
                  Vleġeġ u darts
               
            
                  —
               
               
                  Ganċijiet
               
            
                  —
               
               
                  Ħarpuni u lanez
               
            
                  —
               
               
                  Fisien u baqquni tas-silġ
               
            
                  —
               
               
                  Skejz tas-silġ
               
            
                  —
               
               
                  Imwies li jissakkru jew li jisparaw ’il barra bi xfafar ta’ kwalunkwe tul
               
            
                  —
               
               
                  Skieken, inklużi skieken ċerimonjali, bi xfafar ta’ aktar minn 6 ċm, magħmula minn metall jew kwalunkwe materjal li hu b’saħħtu biżżejjed biex jintuża bħala arma potenzjali.
               
            
                  —
               
               
                  Skieken tal-biċċiera
               
            
                  —
               
               
                  Machetes
               
            
                  —
               
               
                  Imwies u xfafar miftuħa (esklużi l-imwies tal-leħja ta’ sikurezza jew li jintremew, li x-xfafar tagħhom ikunu magħluqa)
               
            
                  —
               
               
                  Xwabel u lasti bix-xwabel fuqhom
               
            
                  —
               
               
                  Skieken ta’ l-operazzjonijiet
               
            
                  —
               
               
                  Imqassijiet bi xfafar ta’ aktar minn 6 ċm tul
               
            
                  —
               
               
                  Arbli ta’ l-iskijjar u tal-mixi
               
            
                  —
               
               
                  Stilel tat-tfigħ
               
            
                  —
               
               
                  Għodod tas-sengħa li jistgħu jintużaw bħala arma bil-ponta jew arma li taqta’ eż. brejsijiet u golji, xfafar tal-karti, xfafar, kull tip ta’ sega, turnaviti, skalpellini, mrietel, tnalji, spaners, blow torches.
               
            ċ)   Strumenti mhux bil-ponta/li ma jaqtgħux
      Kwalunkwe strument mhux bil-ponta/li ma jaqtax, iżda li jista’ jikkawża ġrieħi, inklużi:
      
                  —
               
               
                  Mazez tal-baseball u tas-softball
               
            
                  —
               
               
                  Mazez jew bsaten – riġidi jew flessibbli – eż Billy clubs, blackjacks, night sticks u bsaten
               
            
                  —
               
               
                  Mazez tal-krikit
               
            
                  —
               
               
                  Mazez tal-golf
               
            
                  —
               
               
                  Mazez tal-ħoki
               
            
                  —
               
               
                  Mazez tal-Lacrosse
               
            
                  —
               
               
                  Imqadef tal-kajak u tal-kanu
               
            
                  —
               
               
                  Skejtbords
               
            
                  —
               
               
                  Lasti tal-biljard u tas-snooker
               
            
                  —
               
               
                  Qasab tas-sajd
               
            
                  —
               
               
                  Apparat ta’ l-arti marzjali eż. knuckle dusters, mazez, coshes, rice flails, num chucks, kubatons, kubasaunts
               
            d)   Splussivi u sustanzi li jieħdu n-nar
      Kwalunkwe sustanzi splussivi jew li faċli jieħdu n-nar li huma ta’ riskju għas-saħħa tal-passiġġieri u l-ekwipaġġ jew is-sigurtà / sikurezza ta’ l-inġenju ta’ l-ajru jew tal-proprjetà, fosthom:
      
                  —
               
               
                  Munizzjon
               
            
                  —
               
               
                  Mezzi detonaturi
               
            
                  —
               
               
                  Detonaturi u niċeċ
               
            
                  —
               
               
                  Splussivi u tagħmir splussiv
               
            
                  —
               
               
                  Repliki jew imitazzjonijiet ta’ tagħmir jew materjal splussiv
               
            
                  —
               
               
                  Mini u mħażen militari splussivi oħra
               
            
                  —
               
               
                  Granati ta’ kull tip
               
            
                  —
               
               
                  Gass u kontenituri tal-gass (eż. butejn, propejn, aċitilena, ossiġnu) f’volumi kbar
               
            
                  —
               
               
                  Logħob tan-nar, flares (fi kwalunkwe forma) u oġġetti pirotekniċi oħra (inklużi l-party poppers u l-faqqaturi tal-logħob)
               
            
                  —
               
               
                  Sulfarini mhux tas-sikurezza
               
            
                  —
               
               
                  Bottijiet jew skrataċ li jiġġeneraw id-duħħan
               
            
                  —
               
               
                  Fjuwil likwidu li jaqbad (eż. Petrol/gażolina, diżil, likwidu tal-lajters, alkoħol, etanol)
               
            
                  —
               
               
                  Żebgħa ta’ l-isprej fil-bottijiet
               
            
                  —
               
               
                  Terpentina u żejt taż-żebgħa
               
            
                  —
               
               
                  Xorb alkoħoliku li jaqbeż is-70 % tal-volum (140 % proof)
               
            e)   Sustanzi kimiċi u tossiċi
      Kwalunkwe sustanzi kimiċi jew tossiċi li jistgħu jkunu ta’ riskju għas-saħħa tal-passiġġieri u l-ekwipaġġ jew għas-sigurtà jew sikurezza ta’ l-inġenju ta’ l-ajru jew il-proprjetà, fosthom:
      
                  —
               
               
                  Aċidi u Alkali eż. (batteriji “mxarrbin” li jista’ joħroġ il-likwidu minnhom)
               
            
                  —
               
               
                  Sustanzi korrożivi jew li jqaxxru (eż. merkurju, klorin)
               
            
                  —
               
               
                  Sprejs li jiddiżabilitaw jew li jinkapaċitaw (eż. mace jew sprej tal-bżar, gass tad-dmugħ)
               
            
                  —
               
               
                  Materjal radjuattiv (eż iżotopi mediċinali jew kummerċjali)
               
            
                  —
               
               
                  Veleni
               
            
                  —
               
               
                  Materjal infettuż jew bijoloġikament perikoluż (eż demm infettat, batterji u vajrusis)
               
            
                  —
               
               
                  Materjal li jista’ jieħu n-nar jew jaqbad waħdu.
               
            
                  —
               
               
                  Ċilindri tat-tifi tan-nar
               
            f)   Likwidi
      Likwidi, sakemm mhux f’kontenituri individwali b’kapaċità ta’ mhux aktar minn 100 millilitru jew ekwivalenti u li jinsabu f’borża tal-plastik trasparenti u li tista’ tiġi ssiġillata b’kapaċità ta’ mhux aktar minn 1 litru. Il-kontenuti tal-borża tal-plastik għandhom joqogħdu faċilment fiha u l-borża għandha tkun kompletament magħluqa. Likwidi inklużi ġels, pejsts, sustanzi tad-dlik, taħlitiet ta’ likwidi/solidi u l-kontenuti ta’ kontenituri taħt pressjoni eż, toothpaste, ġel tax-xagħar, xorb, sopop, xiroppi, fwieħa, fowm tal-leħja, bottijiet ta’ l-isprej u oġġetti oħra ta’ konsistenza simili.
      Jistgħu jingħataw eżenzjonijiet jekk il-likwidu huwa:
      
                  (1)
               
               
                  biex jintuża matul il-vjaġġ u huwa meħtieġ għall-raġunijiet mediċi inkella bħala rekwiżit djetetiku speċjali, inkluż l-ikel tat-trabi. Meta jintalab jagħmel dan, il-passiġġier għandu jagħti prova ta’ l-awtentiċità tal-likwidu eżentat; jew
               
            
                  (2)
               
               
                  jinxtara fuq in-naħa “airside”, lil hinn mill-punt fejn jiġu kkontrollati tal-karti tat-tlugħ, minn ħwienet li huma soġġetti għall-proċeduri approvati tas-sigurtà bħala parti mill-programm tas-sigurtà ta’ l-ajruport, bil-kundizzjoni li l-likwidu jkun ippakkjat f’borża li turi li ma ġietx imbagħbsa u li juri biżżejjed provi li jkun inxtara mill-ajruport dakinhar; jew
               
            
                  (3)
               
               
                  jinkiseb fiż-żona ristretta tas-sigurtà minn ħwienet li huma soġġetti għall-proċeduri approvati tas-sigurtà bħala parti mill-programm tas-sigurtà fl-ajruport; jew
               
            
                  (4)
               
               
                  miksub minn ajruport ieħor tal-Komunità, bil-kundizzjoni li l-likwidu jkun ippakkjat f’borża li turi li ma ġietx imbagħbsa u li juri biżżejjed provi li jkun inxtara mill-ajruport fin-naħa “airside” dakinhar; jew
               
            
                  (5)
               
               
                  miksub minn fuq ajruplan ta’ trasportatur ta’ l-ajru tal-Komunità, bil-kundizzjoni li l-likwidu jkun ippakkjat f’borża li turi li ma ġietx imbagħbsa u li juri biżżejjed provi li jkun inxtara minn dak l-ajruplan dakinhar; jew
               
            
                  (6)
               
               
                  miksuba minn ħwienet li jinsabu f’żona airside lil hinn mill-punt fejn jiġu kkontrollati l-karti ta’ l-imbarkazzjoni jew f’żona ristretta ta’ sigurtà f’ajruport li jinstab f’pajjiż terz elenkat fid-Dokument Mehmuż 1. Il-Kummissjoni tista’ tiddeċiedi, skond il-proċedura msemmija fl-Artikolu 9(2) tar-Regolament KE) Nru 2320/2002, li tinkludi fid-Dokument Mehmuż 1 ajruport ta’ pajjiż terz, sakemm jintlaħqu l-kundizzjonijiet li ġejjin:
                  
                              —
                           
                           
                              il-pajjiż terz għandu rapport tajjeb ta’ kooperazzjoni mal-Komunità u l-Istati Membri tagħha; u
                           
                        
                              —
                           
                           
                              il-Kummissjoni rikonoxxiet wara verifika li:
                              
                                          (a)
                                       
                                       
                                          il-pajjiż terz japplika standards sodisfaċenti ta’ sigurtà fl-avjazzjoni; u
                                       
                                    
                                          (b)
                                       
                                       
                                          fl-ajruport jiġu applikati miżuri ta’ sigurtà li jkunu ekwivalenti għal dawk stabbiliti fil-punt 2.3.3 ta’ dan l-Anness u l-paragrafu 2.3.6 tad-Deċiżjoni tal-Kummissjoni tat-8 ta’ Awwissu 2008 (3); u
                                       
                                    
                                          (ċ)
                                       
                                       
                                          il-linji ta’ gwida irrakkomandati għall-kontroll tas-sigurtà ta’ l-Organizzazzjoni Internazzjonali ta’ l-Avjazzjoni Ċivili għat-tgħarbil ta’ likwidi, gels u aerosols jiġu implimentati fl-ajruport, kif stabbilit fl-ittra ta’ l-istat ta’ l-1 ta’ Diċembru 2006 (Referenza: AS 8/11-06/100 Kunfidenzjali) u fl-ittra ta’ l-istat tat-30 ta’ Marzu 2007 (Referenza: AS 8/11-07/26 Kunfidenzjali) jew, fil-każ tal-boroż tamper-evident, speċifikazzjonijiet ekwivalenti; u
                                       
                                    
                                          (d)
                                       
                                       
                                          il-borża li f’borża li turi li ma ġietx imbagħbsa li fiha jitqiegħed il-likwidu turi prova sodisfaċenti ta’ xiri fin-naħa “airside” fl-ajruport tal-pajjiż terz matul is-sitta u tletin siegħa preċedenti.
                                       
                                    
                        
            2.   Passiġġier jista’ jiġi eżentat mir-rekwiżiti tal-punt 4.1.1.1 bil-kundizzjoni li:
      
                  a)
               
               
                  L-awtorità xierqa tkun ġiet infurmata minn qabel u tkun qablet li l-oġġett(i) jita’ jinġarr/jistgħu jinġarru; u
               
            
                  b)
               
               
                  Il-kaptan ta’ l-inġenju ta’ l-ajru jkun ġie infurmat dwar il-passiġġier u dwar l-oġġett(i) ipprojbit(i) li jkun qed jinġarru minnu/ha.
               
            Fejn xieraq, l-oġġett(i) pprojbit(i) għandu/hom jitqiegħ/jitqiegħdu f’kundizzjonijiet sikuri.
      3.   Il-lista ta’ oġġetti pprojbiti msemmija fil-punt 4.1.1.1 u l-informazzjoni dwar l-eżenzjonijiet permess għandha titqiegħed għad-dispożizzjoni tal-pubbliku.
      4.   L-awtorità xierqa tista’ tipprojbixxi oġġetti minbarra dawk koperti bil-punt 4.1.1.1. L-awtorità xierqa għandha tagħmel sforzi raġjonevoli biex tinforma lill-passiġġieri dwar oġġetti bħal dawn qabel ma jkunu lestew il-proċedura taċ-check in għall-bagalji ta’ l-istiva.
      5.   Sakemm ma jkunux ipprojbiti mill-punt 5.2.3.1, l-oġġetti pprojbiti mill-punti 4.1.1.1 jew 4.1.1.4 jistgħu jinġarru f’bagalji ta’ l-istiva, bil-kundizzjoni li l-passiġġieri ma jkollhom l-ebda aċċess mhux sorveljat għal bagalji bħal dawn mill-punt li fih il-bagalji jiddaħħlu fiċ-check-in sal-punt fejn jinġabru mal-wasla.
      6.   L-istaff tas-sigurtà jista’ jirrifjuta l-aċċess għal-żona ristretta tas-sigurtà u l-kabina ta’ ajruplan kwalunkwe passiġġier li jkollu fil-pussess tiegħu oġġett li ma jinsabx fil-punt 4.1.1.3 li dwaru jkunu kkonċernati.
      4.1.2.   Kalibrazzjoni tat-tagħmir fiss ta’ ditezzjoni tal-metall fuq il-persuna
      L-ebda dispożizzjoni f’dan ir-Regolament.
      4.1.3.   It-tgħarbil ta’ passiġġieri b’mobilità mnaqqsa.
      L-ebda dispożizzjoni f’dan ir-Regolament.
      4.1.4.   Dispożizzjonijiet ta’ sigurtà għal passiġġieri potenzjalment ta’ sfrattu
      
               
                  1.
               
               
                  Għandhom jiġu introdotti miżuri speċifiċi ta’ sigurtà għat-trasport bl-ajru tal-gruppi li ġejjin ta’ passiġġieri potenzjalment ta’ sfrattu
                  
                              a)
                           
                           
                              Deportati:
                              
                                          —
                                       
                                       
                                          Persuni li tħallew jidħlu legalment fi Stat Membru mill-awtoritajiet tiegħu jew li daħlu fi Stat Membru b’mod illegali, u li f’xi stadju aktar tard ikun ġie ordnat formalment mill-Awtoritajiet biex jitlaq minn dak l-Istat Membru.
                                       
                                    
                        
                              b)
                           
                           
                              Persuni inammissibbli:
                              
                                          —
                                       
                                       
                                          Persuni li d-dħul tagħhom fi Stat Membru huwa rrifjutat mill-awtoritajiet kompetenti u li qed jittieħdu lura fil-pajjiż tat-tluq tagħhom jew lejn kwalunkwe pajjiż ieħor fejn huma ammissibbli dawk il-persuni.
                                       
                                    
                        
                              ċ)
                           
                           
                              Persuni miżmuma skond il-liġi:
                              
                                          —
                                       
                                       
                                          Persuni arrestati jew ikkundannati minn qorti tal-liġi, li għandhom jiġu ttrasportati.
                                       
                                    
                        
            
               
                  2.
               
               
                  L-awtoritajiet kompetenti għandhom jgħarrfu lit-trasportatur bl-ajru kkonċernat fi żmien xieraq, u bil-miktub, meta jkunu biħsiebhom itellgħu abbord passiġġeri potenzjalment ta’ sfrattu.
               
            
               
                  3.
               
               
                  In-notifika bil-miktub lit-trasportatur bl-ajru u lill-pilota fil-kmand għandu jkun fiha d-dettalji li ġejjin:
                  
                              —
                           
                           
                              l-identità tal-persuna;
                           
                        
                              —
                           
                           
                              ir-raġuni għall-vjaġġ;
                           
                        
                              —
                           
                           
                              l-isem u t-titlu ta’ l-iskorta/i, jekk rilevanti;
                           
                        
                              —
                           
                           
                              valutazzjoni tar-riskju mill-awtoritajiet kompetenti (inklużi r-raġunijiet għall-iskorta jew nuqqas ta’ skorta);
                           
                        
                              —
                           
                           
                              arranġamenti minn qabel għall-akkomodazzjoni, jekk meħtieġa; u
                           
                        
                              —
                           
                           
                              in-natura tad-dokument(i) disponibbli.
                           
                        
            
               
                  4.
               
               
                  Għandhom jiġu introdotti miżuri speċifiċi ta’ sigurtà għal passiġġieri ta’ sfrattu. Passiġġieri ta’ sfrattu huma persuni li waqt li jkunu abbord inġenju ta’ l-ajru ċivili, mill-mument li jingħalaq il-bieb ta’ l-inġenju qabel it-tluq, sal-mument li fih jinfetaħ, iwettqu att ta’:
                  
                              —
                           
                           
                              attakk, inditimidazzjoni, theddid jew ta’ traskuraġni volontarja li jipperikola l-ordni pubblika jew is-sikurezza tal-proprjetà jew tal-persuni;
                           
                        
                              —
                           
                           
                              attakk, intimidazzjoni, theddid jew indħil ma’ membru ta’ l-ekwipaġġ fil-qadi ta’ dmirijietu jew li jnaqqaslu l-kapaċità li jwettaq dmirijietu;
                           
                        
                              —
                           
                           
                              traskuraġni jew ħsara volontarja lill-inġenju ta’ l-ajru, it-tagħmir tiegħu jew strutturi u tagħmir anċillari b’tali mod li jiġu pperikolati l-ordni pubblika u s-sikurezza ta’ l-inġenju ta’ l-ajru jew ta’ l-okkupanti tiegħu;
                           
                        
                              —
                           
                           
                              komunikazzjoni ta’ informazzjoni li hija magħrufa bħala falza, biex b’hekk tiġi pperikolata s-sikurezza ta’ l-inġenju ta’ l-ajru matul it-titjira;
                           
                        
                              —
                           
                           
                              diżubbidjenza ta’ ordnijiet jew struzzjonijiet legali għall-operat sikur, ordnat u effiċjenti.
                           
                        
            
               
                  5.
               
               
                  Persuni miżmuma legalment dejjem għandhom ikunu skurtati.
               
            4.2.   Separazzjoni tal-Passiġġieri
      Fil-każ li parti mill-faċilitajiet tat-terminal ta’ l-ajru li jinsabu bejn punti ta’ kontroll tas-sigurtà bit-tgħarbil u l-punt ta’ l-imbark fuq l-inġenju ta’ l-ajru jkunu ntużaw minn passiġġieri tal-wasla li ma ġewx skrinjati skond ir-Regolament (KE) Nru 2320/2002, qabel ma jseħħ kwalunkwe imbark ta’ passiġġieri skrinjati għandha ssir tiftixa f’din iż-żona sabiex jiġi żgurat li ma jkunu tħallew l-ebda oġġetti pprojbiti.
      4.3.   It-tgħarbil tal-Bagalji tal-Kabina
      
               
                  1.
               
               
                  Il-likwidi kollha għandhom jiġu ppreżentati għall-eżaminar fil-punti tat-tgħarbil.
               
            
               
                  2.
               
               
                  Kompjuters portabbli u oġġetti elettroniċi kbar oħra għandhom jitneħħew mill-bagalji tal-kabin qabel ma jsir it-tgħarbil u jiġu skrinjati b’mod separat.
               
            
               
                  3.
               
               
                  Il-kowtijiet u l-ġkieket tal-passiġġieri għandhom jgħaddu mit-tgħarbil bħala bagalja separata tal-kabina.
               
            4.3.1.   It-tgħarbil tal-bagalji tal-kabina li jużaw apparat ta’ l-xray ta’ definizzjoni għolja bit-TIP installat u użat
      L-ebda dispożizzjoni f’dan ir-Regolament.
      4.4   It-tgħarbil ta’ Staff Diplomatiku
      L-ebda dispożizzjoni f’dan ir-Regolament.
      5.   BAGALJI TA’ L-ISTIVA
      5.1.   Rikonċiljazzjoni tal-Bagalji ta’ l-Istiva
      L-ebda dispożizzjoni f’dan ir-Regolament.
      5.2.   It-tgħarbil tal-Bagalji ta’ l-Istiva
      5.2.1.   Bagalji ta’ l-Istiva Akkumpanjati
      
               
                  1.
               
               
                  It-trasportatur bl-ajru għandu jiżgura li kull passiġġier jivvjaġġja fuq l-istess titjira bħall-bagalji għall-istiva li għaddew miċ-check-in. Fejn dan ma jkunx il-każ dawk il-bagalji ta’ l-istiva għandhom jitqiesu bħala bagalji mhux akkumpanjati.
               
            
               
                  2.
               
               
                  L-awtorità xierqa għandha tistipula l-proċeduri dettaljati fil-programm nazzjonali għas-sigurtà ta’ l-avjazzjoni ċivili dwar kif għandu jintlaħaq l-għan tat-tgħarbil fil-każ li l-apparat tat-tgħarbil jieqaf jaħdem sew.
               
            5.2.2.   Bagalji ta’ l-Istiva Mhux Akkumpanjati
      Trasportatur bl-ajru li jaċċetta bagalji ta’ l-istiva mhux akkumpanjati minn trasportatur bl-ajru ieħor għandu jikseb dikjarazzjoni bil-miktub li l-kontrolli tas-sigurtà stipulati fl-Anness tar-Regolament (KE) Nru 2320/2002 twettqu għal dawn il-bagalji ta’ l-istiva qabel ma jiġu aċċettati għall-ġarr.
      5.2.3.   Oġġetti pprojbiti mill-bagalji ta’ l-istiva
      
               
                  1.
               
               
                  L-oġġetti li ġejjin m’għandhomx jitqiegħdu fil-bagalji ta’ l-istiva:
                  
                              —
                           
                           
                              Splussivi, inklużi detonaturi, niċeċ, grenati, mini u splussivi
                           
                        
                              —
                           
                           
                              Gassijiet inklużi propejn u butejn
                           
                        
                              —
                           
                           
                              Likwidi li jieħdu n-nar inklużi l-gażolina u l-metanol
                           
                        
                              —
                           
                           
                              Solidi li jieħdu n-nar u sustanzi reattivi, inkluż il-manjeżju, lajters, logħob tan-nar u flares
                           
                        
                              —
                           
                           
                              Ossidizzanti u perossidi organiċi, inkluż bliċ u kits għat-tiswija tal-karrozzerija
                           
                        
                              —
                           
                           
                              Sustanzi tossiċi jew infettwużi, inkluż velenu tal-firien u demm infettat
                           
                        
                              —
                           
                           
                              Materjal radjuattiv inklużi iżotopi mediċinali jew kummerċjali
                           
                        
                              —
                           
                           
                              Sustanzi korrużivi, inkluż il-merkurju u batteriji tal-vetturi
                           
                        
                              —
                           
                           
                              Komponenti tas-sistemi tal-karburant tal-vetturi li kien fihom il-karburant
                           
                        
            
               
                  2.
               
               
                  Il-lista ta’ oġġetti pprojbiti msemmija fil-punt 5.2.3.1 għandha titqiegħed għad-dispożizzjoni tal-pubbliku fl-aġenziji tat-trasportaturi bl-ajru u permezz ta’ meżżi xierqa oħra.
               
            
               
                  3.
               
               
                  L-awtorità xierqa tista’ tipprojbixxi oġġetti minbarra dawk koperti bil-punt 5.2.3.1. L-awtorità xierqa għandha tagħmel l-isforzi raġjonevoli biex tinforma lill-passiġġieri b’oġġetti bħal dawn.
               
            
               
                  4.
               
               
                  L-istaff tas-sigurtà jista’ jirrifjuta t-trasport ta’ bagalji ta’ l-istiva li jkun fihom oġġett mhux kopert mill-punt 5.2.3.1 u li dwaru jkunu kkonċernati.
               
            5.2.4   It-tgħarbil tal-bagalji ta’ l-istiva permezz ta’ Sistema għad-Ditezzjoni ta’ l-Isplussivi (EDS)
      L-ebda dispożizzjoni f’dan ir-Regolament.
      5.2.5   It-tgħarbil tal-bagalji tal-kabina li juża apparat x-ray konvenzjonali ta’ definizzjoni għolja bit-TIP installat u użat
      L-ebda dispożizzjoni f’dan ir-Regolament.
      5.3.   Protezzjoni tal-Bagalji ta’ l-Istiva
      
               
                  1.
               
               
                  L-aċċess għaż-żoni ta’ pproċessar u tal-ħżin tal-bagalji għandu jkun limitat għal dawk l-istaff bi ħtieġa operattiva li jidħol f’dawk iż-żoni. Dawn għandhom jinkludu dawk involuti fit-tagħbija, fil-ħatt u fil-protezzjoni tal-bagalji ta’ l-istiva u persuni awtorizzati mill-awtorità xierqa biex jitħallew ikollhom aċċess għaż-żoni ta’ pproċessar u ta’ ħżin.
               
            
               
                  2.
               
               
                  Il-passiġġieri jistgħu jitħallew ikollhom aċċess għall-oġġetti tagħhom tal-bagalji ta’ l-istiva skrinjati fejn dan ikun meħtieġ, bil-kundizzjoni li jiġu ssorveljati l-ħin kollu sabiex jiġi żgurat li l-ebda oġġett ipprojbit ma:
                  
                              (a)
                           
                           
                              jiddaħħal fil-bagalji ta’ l-istiva; jew
                           
                        
                              (b)
                           
                           
                              jitneħħa mill-bagalji ta’ l-istiva u jitella’ fil-kabina ta’ l-inġenju ta’ l-ajru jew żona ristretta ta’ sigurtà.
                           
                        
            6.   TAGĦBIJA, PAKKETTI TAL-KURRIER U EKSPRESS
      6.1.   Applikazzjoni
      Għall-fini ta’ dan ir-Regolament:
      “konsenjatur akkont” tfisser konsenjatur li l-kunsinni tiegħu jistgħu jiġu identifikati pożittivament għall-ġarr esklussiv fuq inġenji ta’ l-ajru tal-merkanzija biss, kif jissemma fil-punt 6.5 ta’ l-Anness għar-Regolament (KE) Nru 2320/2002.
      6.2   Kwalifiki għal Aġent Irregolat
      Nominazzjoni, approvazzjoni jew lenekar mill-awtorità xierqa
      
               
                  6.2.1.
               
               
                  Sabiex entità tkun nominata, approvata jew elenkata mill-awtorità xierqa bħala aġent irregolat, l-Istati Membri għandho jiżguraw li tiġi implimentata l-proċedura li ġejja:
                  
                              (a)
                           
                           
                              L-entità għandha tapplika għand l-awtorità xierqa ta’ l-Istat Membru li fih tinsab għall-istatus ta’ aġent regolat.
                              L-applikant għandu jressaq programm ta’ sigurtà lill-awtorità xierqa. Il-programm għandu jiddeskrivi l-metodi u l-proċeduri li għandu jsegwi l-aġent biex jaderixxi kemm ma’ dan ir-Regolament kif ukoll mal-programm nazzjonali ta’ sigurtà ta’ l-avjazzjoni ċivili ta’ l-Istat Membru li fih tinsab. Il-programm għandu jiddeskrivi wkoll kif l-aderenza ma’ dawn il-metodi u proċeduri għandha tiġi sorveljata mill-aġent innifsu.
                              L-applikant għandu jippreżenta wkoll dikjarazzjoni bil-miktub dwar l-impenn tiegħu li jżomm l-istandards tas-sigurtà stipulati fil-programm tiegħu u li jinnotifikaw lill-awtorità xierqa minnufih dwar kwalunkwe tibdil fil-programm tiegħu. Dan għandu jiġi ffirmat mir-rappreżentant legali jew mill-persuna rresponsabbli għas-sigurtà.
                           
                        
                              (b)
                           
                           
                              L-awtorità xierqa għandha teżamina l-programm tas-sigurtà sabiex tiżgura li l-miżuri tas-sigurtà stipulati fil-programm jilħqu l-istandard meħtieġ. L-awtorità xierqa mbagħad għandha tagħmel verifika fuq il-post fil-proprjetà ta’ l-applikant li tkun se tiġi koperta biex tivvaluta jekk l-applikant huwiex kapaċità jikkonforma kemm ma’ dan ir-Regolament kif ukoll mal-programm nazzjonali ta’ sigurtà ta’ l-avjazzjoni ċivili ta’ l-Istat Membru li fih tinsab il-proprjetà.
                           
                        
                              (ċ)
                           
                           
                              Jekk l-awtorità xierqa tkun sodisfatta bl-informazzjoni pprovduta skond il-punti a) u b), tista’ taħtar, tapprova jew tleneka l-aġent bħal aġent irregolat għal siti speċifiċi.
                           
                        Din id-Deċiżjoni għandha tapplika sa mhux aktar tard mill-1 ta’ Marzu 2008.
               
            
               
                  6.2.2.
               
               
                  Spezzjoni mill-awtorità xierqa fuq il-proprjetà ta’ l-aġent irregolat tista’ titqies bħala verifika fuq il-post għall-finijiet tal-punt 6.2.1(b).
               
            
               
                  6.2.3.
               
               
                  Jekk l-awtorità xierqa m’għadhiex sodisfatta li l-aġent irregolat huwa kapaċi jikkonforma kemm ma’ dan ir-Regolament kif ukoll mal-programm nazzjonali tas-sigurtà fl-avjazzjoni ċivili, għandha tirtira l-istatus ta’ aġent irregolat.
               
            6.3.   Kontrolli ta’ sigurtà
      
               
                  6.3.1.
               
               
                  Waqt it-tgħarbil tal-merkanzija skond il-punt 6.3.1(b) ta’ l-Anness għar-Regolament (KE) Nru 2320/2002, l-aġenti jew it-trasportaturi ta’ l-ajru għandhom:
                  
                              a)
                           
                           
                              jużaw il-mezzi jew il-metodu li l-aktar li huwa probabbli li jirrileva oġġetti pprojbiti, fil-qies tan-natura tal-kunsinna; u
                           
                        
                              b)
                           
                           
                              jiżguraw li l-mezzi jew il-metodu użat ikun ta’ standard biżżejjed li jiżgura li l-ebda oġġett ipprojbit ma’ jkun moħbi fil-merkanzija.
                           
                        
            
               
                  6.3.2.
               
               
                  L-awtorità xierqa għandha tinnotifika lill-Kummissjoni bil-mezzi l-oħrajn kollha, kif imsemmi fil-punt 6.3.1(b) taħt (iv) ta’ l-Anness għar-Regolaent (KE) Nru 2320/2002, li tippermetti għat-tgħarbil tal-merkanzija.
               
            6.4.   Kriterji għal Konsenjatur Magħruf
      
               
                  6.4.1.
               
               
                  Id-dikjarazzjoni tal-konsenjatur magħruf kif imsemmi fil-punt 6.4.1(b) ta’ l-Anness għar-Regolament (KE) Nru 2320/2002 għandha ssir darba kull sena bil-miktub u bl-użu ta’ format nazzjonali standardizzat.
                  Id-dikjarazzjoni għandha tinkludi ċ-ċertifika li l-kunsinni ma fihom l-ebda oġġett ipprojbit kif elenkat fil-punti (iv) u (v) tal-Hemża, kif imsemmi fil-punt 6.4.1(c) taħt (i) ta’ l-Anness għar-Regolament (KE) Nru 2320/2002.
                  Il-kunsenjatur magħruf għandu jieħu r-responsabbiltà kollha għad-dikjarazzjoni tiegħu.
               
            
               
                  6.4.2.
               
               
                  Meta kunsinna jkun fiha kwalunkwe oġġett ipprojbit, il-konsejatur magħruf għandu jiċċertifika bil-kitba, fi kwalunkwe waqt, lill-aġent regolat jew lit-trasportatur ta’ l-ajru li kunsinna fiha dawk l-oġġetti.
               
            
               
                  6.4.3.
               
               
                  Jekk il-konsenjatarju magħruf ma jkunx għadu jista’ jikkonforma ruħu ma’ dan l-obbligu, l-istatus tal-konsejatur magħruf għandu jkun irtirat mill-awtorità xierqa jew mill-aġent regolat jew mit-trasportatur ta’ l-ajru responsabbli għall-validazzjoni.
               
            6.5.   Ġarr fuq inġenji ta’ l-ajru esklussivament għall-ġarr tal-merkanzija
      
               
                  6.5.1.
               
               
                  Biex aġent regolat jew trasportatur ta’ l-ajru jiddeżinjaw entità bħala konsenjatur akkunt, l-Istati Membri għandhom jiżguraw li tkun implimentata l-proċedura li ġejja:
                  
                              (a)
                           
                           
                              L-entità għandha tissottometti dikjarazzjoni ffirmata ta’ impenji, li fiha tiddikjara li hija:
                              
                                          —
                                       
                                       
                                          tikkonferma r-riċevuta ta’ struzjonjiet nazzjonali dwar is-sigurtà ta’ l-artijiet u l-bini, tal-persunal u tat-trasport;
                                       
                                    
                                          —
                                       
                                       
                                          tiżgura li l-istruzzjonijiet nazzjonali dwar is-sigurtà jkunu kkomunikati lill-persunal li jaħdem fl-artijiet u l-bini tagħha;
                                       
                                    
                                          —
                                       
                                       
                                          iżżomm il-merkanzija fis-sigurtà sakemm tingħadda f’idejn l-aġent regolat jew it-trasportatur ta’ l-ajru;
                                       
                                    
                                          —
                                       
                                       
                                          taċċetta li l-kunsinni jkunu jistgħu jkunu suġġetti għal-kontrolli tas-sigurtà, inkluż it-tgħarbil; u
                                       
                                    
                                          —
                                       
                                       
                                          taċċetta spezzjonijiet bla avviż minn qabel min-naħa ta’ l-awtorità xierqa fl-artijiet u l-bini tagħha biex ikun eżaminat jekk il-konsenjatur akkont jikkonformax ma’ l-istruzzjonijiet nazzjonali;
                                       
                                    l-entità għandha tiddeżinja talanqas persuna waħda responsabbli għas-sigurtà fl-artijiet u l-bini tagħha u għandha tinforma lill-aġent regolat jew lit-trasportatur ta’ l-ajru bl-isem u bid-dettalji ta’ kuntatt ta’ din il-persuna.
                           
                        
                              (b)
                           
                           
                              L-aġent regolat jew it-trasportatur ta’ l-ajru għandhom jistabbilixxu d-dettalji li ġejjin ta’ l-entità:
                              
                                          —
                                       
                                       
                                          id-dettalji tal-kumpanija, inklu l-indirizz kemmerċjali bona fide;
                                       
                                    
                                          —
                                       
                                       
                                          in-natura ta’ l-azjenda;
                                       
                                    
                                          —
                                       
                                       
                                          id-dettalji ta’ kuntatt, inklużi dawk tal-persuna/i responsabbli għas-sigurtà;
                                       
                                    
                                          —
                                       
                                       
                                          in-numru ta’ referenza tal-Vat jew in-numru tar-reġistrazzjoni tal-kumpanija; u
                                       
                                    
                                          —
                                       
                                       
                                          l-kont bankarju.
                                       
                                    
                        
                              (ċ)
                           
                           
                              Jekk l-aġent regolat jew it-trasportatur ta’ l-ajru jkun sodisfatt bl-informazzjoni pprovduta skond il-punti a) u b), l-entità tista’ tkun deżijata bħala konsenjatur akkont.
                           
                        
            
               
                  6.5.2.
               
               
                  L-aġent regolat jew it-trasportatur ta’ l-ajru għandu jżomm database bl-informazzjoni msemmija fil-punt 6.5.1(b). Id-database għandu jkun disponibbli għal-ispezzjoni min-naħa ta’ l-awtorità xierqa.
               
            
               
                  6.5.3.
               
               
                  Jekk l-aġent regolat jew it-trasportatur ta’ l-ajru ma jibqax sodisfatt li l-konsenjatarju akkont jista’ jikkonforma ma’ l-istruzzjonijiet nazzjonali, għandu jirtiralu l-istatus ta’ konsenjatur akkont.
               
            7.   POSTA
      L-ebda dispożizzjoni f’dan ir-Regolament.
      8.   POSTA U MATERJALI TAT-TRASPORTATUR BL-AJRU
      L-ebda dispożizzjoni f’dan ir-Regolament.
      9.   STOKKIJIET U PROVVISTI TAL-CATERING TAT-TRASPORTATUR BL-AJRU
      L-ebda dispożizzjoni f’dan ir-Regolament.
      10.   STOKKIJIET U PROVVISTI TAT-TINDIF TAT-TRASPORTATUR BL-AJRU
      L-ebda dispożizzjoni f’dan ir-Regolament.
      11.   AVJAZZJONI ĠENERALI
      L-ebda dispożizzjoni f’dan ir-Regolament.
      12.   REKLUTAĠĠ U TAĦRIĠ TAL-PERSUNAL
      12.1.   Programm Nazzjonali ta’ Taħriġ fis-Sigurtà ta’ l-Avjazzjoni
      Il-programm nazzjonali ta’ taħriġ fis-sigurtà ta’ l-avjazzjoni għandu jinkludi rekwiżiti ta’ taħriġ għat-trattament ta’ passiġġieri ta’ sfrattu.
      12.2.   Persunal tas-Sigurtà
      12.2.1.   Il-Ġestjoni tas-Sigurtà tat-Trasportatur bl-Ajru u ta’ l-Ajruport.
      
               
                  1.
               
               
                  L-awtorità xierqa għandha tiżgura li kull ajruport Komunitarju u trasportatur bl-ajru għandu jkollu sistemi kkwalifikati kif jixraq għall-ġestjoni tas-sigurtà. L-awtorità rilevanti għandha tiżgura li jkun hemm organizzazzjoni adegwata tal-ġestjoni tas-sigurtà. Maniġers ta’ livell għoli li huma responsabbli għall-konformità tat-trasportaturi jew ta’ l-ajruporti man-normi tas-sigurtà għandhom ikollhom il-livelli xierqa ta’ kwalifiki, għarfien u esperjenza, li għandhom jinkludu:
                  
                              (a)
                           
                           
                              esperjenza fl-operazzjonijiet tas-sigurtà ta’ l-avjazzjoni; jew
                           
                        
                              (b)
                           
                           
                              esperjenza minn oqsma oħra rrelatati mas-sigurtà, bħall-infurzar tal-liġi, il-militar jew oħrajn; u
                           
                        
                              (ċ)
                           
                           
                              ċertifikazzjoni jew approvazzjoni ekwivalenti mill-awtorità rilevanti; u
                           
                        
                              (d)
                           
                           
                              għarfien fl-oqsma li ġejjin:
                              
                                          —
                                       
                                       
                                          is-sistemi ta’ sigurtà u l-kontroll ta’ l-aċċess;
                                       
                                    
                                          —
                                       
                                       
                                          is-sigurtà fuq l-art u matul it-titjira;
                                       
                                    
                                          —
                                       
                                       
                                          armi u oġġetti pprojbiti;
                                       
                                    
                                          —
                                       
                                       
                                          għarfien ġenerali dwar it-terroriżmu.
                                       
                                    
                        
            12.3   Persunal ieħor
      L-ebda dispożizzjoni f’dan ir-Regolament.
      13.   SPEĊIFIKAZZJONIJIET TEKNIĊI GĦAT-TAGĦMIR TAT-TGĦARBIL
      L-ebda dispożizzjoni f’dan ir-Regolament.
      
         (1)  Dan l-Anness isegwi l-istess struttura u numerazzjoni bħall-Anness għar-Regolament (KE) Nru 2320/2002. Fejn dan ir-Regolament ma jipprovdi l-ebda dispożizzjoni għall-implimentazzjoni jew l-adattament tekniku ta’ l-istandards bażiċi komuni, dan ikun indikat espliċitament taħt l-intestatura korrispondenti.
      
         (2)  ĠU L 272, 25.10.1996, p. 36.
      
         (3)  Id-Deċiżjoni għadha mhix ippubblikata fil-Ġurnal Uffiċjali.
      
         Anness 1
         Ajruport(i) li minnhom jitilqu t-titjiriet lejn ajruporti fil-Komunità:
         
                     —
                  
                  
                     L-ajruport ta’ Singapore (SIN)
                  
               
                     —
                  
                  
                     Il-Kroazja:
                     
                                 —
                              
                              
                                 L-ajruport ta’ Dubrovnik (DBV)
                              
                           
                                 —
                              
                              
                                 L-ajruport ta’ Rijeka (RJK)
                              
                           
                                 —
                              
                              
                                 L-ajruport ta’ Pula (PUY)
                              
                           
                                 —
                              
                              
                                 L-ajruport ta’ Split (SPU)
                              
                           
                                 —
                              
                              
                                 L-ajruport ta’ Zadar (ZAD)
                              
                           
                                 —
                              
                              
                                 L-ajruport ta’ Zagreb (ZAG)